Legal Document

Category: 43

Text:
29. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Ε4/1717 της 10/20 Μαρτ. 1981 (ΦΕΚ Β΄ 165) Περί ρυθμίσεως εξαγωγής εμπορευμάτων. Έχοντας υπόψη: 1.Τις διατάξεις του Νόμ. 936/79 «περί τροποποιήσεως και συμπληρώσεως των περί Εξωτερικού Εμπορίου διατάξεων». 2.Τις διατάξεις του Νόμ. 400/76 «περί Υπουργικού Συμβουλίου και Υπουργείων». 3.Τη Συνθήκη Προσχωρήσεως της Ελλάδος στις Ευρωπαϊκές Κοινότητες, που κυρώθηκε με τον Νόμ. 945/79 και ειδικότερα το άρθρ. 40, σύμφωνα με το οποίο η Ελληνική Δημοκρατία κατήργησε από 1.1.81 το σύνολο των αποκλειστικών δικαιωμάτων εξαγωγής και κατά συνέπεια και του αποκλειστικού δικαιώματος εξαγωγής του αλατιού μόνον ως προς τις χώρες της Ε.Ο.Κ. 4.Την απόφασή μας αριθ. Ε4/10110/4.12.80 «περί ρυθμίσεως εξαγωγής εμπορευμάτων» όπως συμπληρώθηκε μεταγενέστερα με την αριθ. Ε4/753/ 4.2.81 απόφαση. 5.Το έγγραφο του Υπουργείου Οικονομικών (Γεν. Δ/νση Φορολογίας και Δ.Π.-Δ/νση 6η) αριθ. Κ.415/ 414/28.1.1981 σύμφωνα με το οποίο η σημερινή παραγωγή αλατιού καλύπτει μόνο τα 3/4 των αναγκών της εσωτερικής καταναλώσεως, αποφασίζουμε: Συμπληρώνοντας την ανωτέρω απόφασή μας αριθμ. Ε4/10110/80 ορίζουμε ότι, οι εξαγωγές προς Τρίτες Χώρες του ορυκτού άλατος, του άλατος αλυκών, του θαλασσίου άλατος, του επιτραπεζίου άλατος, του καθαρού χλωριούχου νατρίου και των αλμολοίπων αλυκών της δασμ. κλάσεως 25.01 του Κοινού Εξωτερικού Δασμολογίου, θα πραγματοποιούνται κατόπιν προηγουμένης θεωρήσεως από την Τράπεζα της Ελλάδος της σχετικής ΔηλώσεωςΤιμολογίου Εξαγωγής, κατά την προβλεπομένη από την ανωτέρω απόφασή μας διαδικασία για τα προϊόντα εκείνα που περιλαμβάνονται στο συνημμένο στην απόφαση παράρτημα των ειδών που η εξαγωγή τους προς Τρίτες Χώρες τελεί υπό επίβλεψη. - 737 11.Ζ.β.28-29 Οργάνωση εξωτερικού εμπορίου